සම්බන්ධන් සහ හකීම් හවුලට මෙරට රජුන් තනන්නට නොහැකි බව, උතුරු නැගෙනහිර පළාත්වල ජනතාව ඔප්පු කොට ඇති බව, පාරිසරික හා ස්වාභාවික සම්පත් ඇමැති පාඨලී චම්පික රණවක මහතා පවසයි.ඒ අනුව රට තුළ අන්තවාදීන්ට හා බෙදුම්වාදයට ඉඩක් නොමැති බවට ජනතාව විසින් තහවුරුවක් දී ඇති බව ද ඇමැතිවරයා කීය.දාහත් වැනි සංශෝධනය ඇතුළුව මැතිවරණ නීති සියල්ල, රටේ සෑම බිම් අඟලක්ම නියෝජනය වන පරිදි මැතිවරණ කොමසාරිස්වරයාට ක්‍රියා කළ හැකි වූ එකම මැතිවරණය මෙය බව පෙන්වා දුන් ඇමැතිවරයා, සාධාරණ හා යුක්තිසහගත මැතිවරණයක් පැවැත්වූ බව විපක්‍ෂ නායකයා ඇතුළුව ජාත්‍යන්තර නියෝජිත කණ්ඩායම් හා එක්සත් ජාතීන්ගේ මහ ලේකම් බැන් කී මූන් ද පිළිගෙන ඇති බව කීය.එහෙත් පරාජය ඉවසා ගැනීමට නොහැකි වූ විපක්‍ෂයේ අපේක්‍ෂකයා සහ ඔහුගේ ආධාරකරුවන් ඉරානයේ හා යුක්රේනයේ මෙන් මැතිවරණයෙන් පසුව රට අභ්‍යන්තරයේ කැරලි ඇතිකොට ජයග්‍රහණය කැලැල් කිරීමට උත්සාහ කළත් ඒවා ව්‍යවර්ථ වූ අයුරු පැහැදිළි කෙළේ ය.මේ දිනවල පතුරුවන විවිධ කට කතා අතුරින්, පාර්ලිමේන්තු කාලය දීර්ඝ කිරීමට රජය සැරසෙන බව සම්පූර්ණ අසත්‍යක් බවද ඇමැතිවරයා පවසමින්, අවධාරණය කෙළේ මහින්ද රාජපක්‍ෂ ජනාධිපතිවරයා කිසි දිනෙක මැතිවරණ සිතියම දිග හැරියා මිස හැකිලුුවේ නැති බවයි.මේ ඓතිහාසික ජයග්‍රහණයට සහයෝගය ලබා දුන් නොදුන් සියලුම ජනතාව, මේ රට ආසියාවේ ඓශ්චර්ය බවට පත් කිරීමේ ක්‍රියාදාමයට අත්වැල් බැද ගන්නා ලෙස ද ඇමැතිවරයා ඉල්ලීමක් කෙළේ ය.